Diari Oficial de la Generalitat Valenciana


Sumari del DOGV 9038, del 10-03-2021 (2021/2509)

RESOLUCIÓ de 4 de març de 2021, del rector, per la qual es procedeix a modificar els membres de la mesa de contractació administrativa.
---------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/2509


Data del document
:   04-03-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * Universitat Politècnica de València

RESOLUCIÓ de 4 de març de 2021, del rector, per la qual es procedeix a modificar els membres de la mesa de contractació administrativa. [2021/2509]  
Mitjançant Resolució d'aquest Rectorat de 15 de febrer de 2018, es va procedir al nomenament dels membres de la mesa de contractació administrativa de la Universitat Politècnica de València, i es va publicar en el Diari Oficial de la Generalitat Valenciana número 8254, de 14 de març de 2018.  
D'acord amb l'article 21.2 del Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de contractes del sector públic, en les meses de contractació ha de figurar obligatòriament un funcionari o funcionària que tinga encomanat l'assessorament jurídic de l'òrgan de contractació, i si hi manca, ha de ser algú que tinga atribuïdes les funcions corresponents a l'assessorament jurídic.  
Tenint en consideració que en la Resolució de 15 de febrer de 2018 es designa una única lletrada, Ysabel Almudena Maestro Cano, i que per raons d'eficiència en la gestió és convenient designar vocals suplents entre les funcionàries que tenen encomanat l'assessorament jurídic de l'òrgan de contractació en aquesta universitat.  
És per tot això que aquest Rectorat, fent ús de les facultats conferides per l'article 53.l dels Estatuts de la Universitat Politècnica de València, aprovats pel Decret 182/2011, del 25 de novembre, i per l'article 326.4 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, del 26 de febrer de 2014, resol:  
  
Primer  
Modificar la Resolució de 15 de febrer de 2018 per la qual es nomenen els/les membres de la mesa de contractació de la Universitat Politècnica de València, i es designen com a vocals corresponents, entre el funcionariat que té encomanat l'assessorament jurídic de l'òrgan de contractació, les persones següents:  
1. Ysabel Almudena Maestro Cano, lletrada de la Secretaria General.  
2. María Elena Lacalle Serer, lletrada del Servei Jurídic.  
3. Ángeles Garzón Salas, lletrada del Servei Jurídic.  
4. Elena María Álamo León, lletrada del Servei de Normativa i Inspecció.  
  
Segon  
La present resolució es publicarà en el Perfil de contractant de la Universitat Politècnica de València i en el Diari Oficial de la Generalitat Valenciana.  
  
València, 4 de març de 2021.- El rector: Francisco José Mora Mas.